

**ประกาศองค์การบริหารส่วนตำบลเมืองเกษตร**

**เรื่อง รายงานข้อมูลรายรับ – รายจ่าย งบประมาณรายจ่ายประจำปี ๒๕๖๑**

\*\*\*\*\*\*\*\*\*\*\*\*\*\*\*\*\*\*\*\*\*\*

ตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๔๑ และที่แก้ไขเพิ่มเติมถึง (ฉบับที่ ๓) พ.ศ. ๒๕๔๓ ข้อ ๔๐ เมื่อสิ้นปีงบประมาณ ให้องค์กรปกครองส่วนท้องถิ่นประกาศรายงานการรับจ่ายเงินประจำปีงบประมาณที่สิ้นสุดนั้นทั้งงบประมาณรายจ่ายและเงินนอกงบประมาณไว้โดยเปิดเผย ณ สำนักงานองค์กรปกครองส่วนท้องถิ่น เพื่อให้ประชาชนทราบ ภายในกำหนดสามสิบวันตามแบบที่กรมการปกครองกำหนด แล้วส่งสำเนารายงานการรับ – จ่าย ดังกล่าวไปให้ผู้ว่าราชการจังหวัดเพื่อทราบและเก็บเป็นข้อมูลระดับจังหวัด ภายในระยะเวลาสิบห้าวันหลังจากนั้น แล้วให้จังหวัดรายงานกรมการปกครองทราบนั้น

บัดนี้ ได้ครบกำหนดสิ้นปีงบประมาณรายจ่ายประจำปีงบประมาณ ๒๕๖๑ แล้ว องค์การบริหารส่วนตำบลเมืองเกษตร ได้จัดทำรายงานการรับจ่ายเงินประจำปีงบประมาณ ๒๕๖๑ เสร็จเรียบร้อยแล้ว จึงขอปิดประกาศรายงานข้อมูลรายรับ – รายจ่ายงบประมาณรายจ่ายประจำปี ๒๕๖๑ ขององค์การบริหารส่วนตำบลเมืองเกษตร เพื่อให้ราษฎรในตำบลเมืองเกษตรและประชาชนทั่วไปได้ทราบโดยทั่วกัน

ประกาศ ณ วันที่ เดือน ตุลาคม พ.ศ. ๒๕๖๑

(ลงชื่อ)

(นายเสนอ เกี้ยวกลาง)

นายกองค์การบริหารส่วนตำบลเมืองเกษตร